open-index/open-wikipedia-markdown huggingface dataset:
Stefan Zweig

**Stefan Zweig** (Wenen, 28 novimber 1881 - Petrópolis (by Rio de Janeiro), Brazylje, 22 febrewaris 1942) wie in wichtich Eastenrykske skriuwer fan Joadsk komôf. Zweig studearre Germanistyk, Romaanske keunst en Filosofy yn Eastenryk, Frankryk en Dútslân. Yn 1913 festige er him yn Salzburg.

Op it hichtepunt fan syn literêre karriêre, yn de tweintiger- en tritigerjierren, wie er ien fan ferneamdste skriuwers fan de wrâld. As biograaf hat Zweig in protte histoaryske en literêre figuren út it Europeesk kultuergebiet beskreaun. Letter skreau er novelles en romans dy't derút pykten troch harren psychology en it subtile gebrûk fan taal.

## Wurk
Kar-út:
* *Silberne Saiten* (1901), gedichten
* *Die Liebe der Erika Ewald* (1904)
* *Tersites* (1907)
* *Brennendes Geheimnis* (1911), novelle
* *Jeremias. Dramatische Dichtung in neun Bildern* (1917), drama
* *Angst* (1920), novelle
* *Die Augen des ewigen Bruders* (1922), fertelling
* *[[Verwirrung der Gefühle]]* (1927), novelle
* *Sternstunden der Menschheit* (1927)
* *Drei Dichter [[Giacomo Casanova|Casanova]] - [[Stendhal]] - [[Tolstoi]]* (1928), biografy
* *Joseph Fouché* (1929), biografy
* *[[Marie Antoinette]]* (1932), biografy
* *Die Heilung durch den Geist Mesmer - Baker-Eddy - [[Sigmund Freud|Freud]]* (1930)
* *[[Maria Stuart (boek)|Maria Stuart]]* (1935), biografy
* *Triumph und Tragik des [[Desiderius Erasmus|Erasmus]]* (1935)
* *[[Sebastian Castellio|Castellio]] gegen [[Johannes Calvijn|Calvin]] oder Ein Gewissen gegen die Gewalt* (1936)
* *[[Ferdinand Magelhaen|Magellan]]* (1938)
* *Ungeduld des Herzens* (1939)
* *Schachnovelle* (1941)
* *Die Welt von Gestern* (1942), autobiografy
* *[[Honoré de Balzac|Balzac]]*, biografy, fragminten
* *Rausch der Verwandlung*, neilitten roman
Piiptsjilling (band)

**Piiptsjilling** is in band út Akkrum. De groep bestiet út de bruorren Jan Kleefstra en Romke Kleefstra, Rutger Zuydervelt en Mariska Baars.

Gitarist en fûgelûndersiker Romke (1972), spile jierren lyn yn bands as Shatterhole, Seascape Painters en Polaroyd.  Aldere broer Jan lies eigen poëzy foar en Romke makke der muzyk by. In nij projekt foar harren wie in studio-opname mei *Machinefabriek* (in projekt fan Rutger Zuydervelt) en Mariska Baars yn 2008. Se neamden de opname fan in heal oere *Piiptsjilling*. Dat waard ek de namme fan it kwartet. Nei it titelleaze debút út 2008 folgen noch trije albums op bûtenlânske platelabels. Ek wie Piiptsjilling artist-in-residence yn it Seeljocht-projekt foar Into The Great Wide Open, dêr't Piiptsjilling befreone musikanten yn beluts, lykas Peter Broderick, Heather Broderick, Nils Frahm en Greg Haines. Mei Rutger Zuydervelt makken de Kleefstra's ûnder de namme CMKK ek noch de cd 'Gau', ferneamd nei it Fryske doarp dêr't de measte studio-opnames makke wurde, en mei Amerikaanske muzikant Celer (Will Long) as fjirde lid.

Yn de gedichten fan Jan spilet de natoer in grutte rol. Hy joech yn eigen behear twa Nederlânsktalige bondels út en it Fryske: *Fragminten* dat troch De Friese Pers útjûn waard. It Frysk komt harren bytiden hast te ticht oan it gefoel en se kieze dêrom faak foar it Nederlânsk. De wurden binne eins mear poëzij as liettekst. Dit komt benammen troch foardracht, klank en timing mei de muzyk harren (kwetsbere) gefoel útdrukke.

Neist Piiptsjilling binne de bruorren ûnder oare warber yn The Alvaret Ensemble, Kleefstra|Bakker|Kleefstra, CMKK en Tsjinlûd. 

## Diskografy
* *Piiptjsilling* (2008, Onomatopee)
* *Wurdskrieme*, ek op finyl (2010, Experimedia)
* *Seeljocht* (2011, Into The Great Wide Open)
* *Molkdrippen* (2014, Spekk)
* *Moarntiids* (2014, Midira Records)
* *Slieperswaar* (2015, eigen útjêfte)
* Gau (2013, as CMKK, Monotype Records)

## Bibliografy
* *Fragminten* (Friese Pers )
Leelee Sobieski

**Liliane Rudabet Gloria Elsveta Sobieski, (Leelee)** (New York, 10 juny 1983) is in earder Amerikaansk aktrise. 

Sobieski studearre Ingelsk en keunst. Sy wûn yn 1999 in *YoungStar Award* foar har haadrol yn *Joan of Arc* en in jaar letter krige sy de *Young Hollywood Award* yn de kategory * 'Superstar of Tomorrow - Female' *. Foar *Joan of Arc* waard se ek neamd foar in Emmy Award, in Golden Globe en in Satellite Award. Twa jier letter waard Sobieksi op 'en nij nominearre foar in *Golden Globe* foar de haadrol yn *Uprising* (2001).

Sobieski debutearre yn 1994 yn de telefyzjefilm *Reunion*. Nei in rige rollen yn telefyzjesearjes, makke hja har bioskoopdebút yn *Jungle 2 Jungle* (1997).

### Privee
Sobieski is de dochter fan in Frânske heit (*Jean Sobieski)*) en in Amerikaanske mem (*Elizabeth Salomon*). Sobieski sprekt neist Ingelsk ek floeiend Frânsk. Sa komt it dat sy sawol Ingelsktalige as Frânsktalige rollen  spilet. Har fan hat sy te tankjen oan Poalske foarâlden. Har pake fan memmekant Robert Salomon wie kaptein yn de United States Navy. Sobieski waard grutbrocht yn in "pan-religieuze" famylje; sy hat wolris sein dat se grutsk op har joadsk komôf is.

Yn july 2009 ferloofde sy har mei Adam Kimmel en yn desimber 2009 krigen hja in famke, Louisanna Ray Kimmel. It pear troude yn Itaalje yn 2010.

### Filmografy (kar-út)

## Telefyzjerigen
*Sûnder gastrollen foar ien kear
**NYC 22* - Jennifer 'White House' Perry (2012, 13 ôfleveringen)
**Les liaisons dangereuses* - Cécile de Volanges (2003, trije ôfleveringen - minysearje)
**Charlie Grace* - Jenny Grace (1995-1996, njoggen ôfleveringen)

## Trivia
*De Australyske band Primitive Whore wije in nûmer oan Sobieski, *Why Leelee won't Love Me*.

## Keppeling om utens
* Hiemside Sobieski
* yn de IMDB
Berchkleaster

It **Berchkleaster** of **Barrakonvint** wie in kleaster oan de Kleasterleane yn Burgum. 

Berchkleaster waard yn de 14e iuw stifte troch de Reguliere Kanunniken en wijd oan "Sinte Nicolaas". It kleaster hie in soad besittings. De mûntsen diene neist geastlik wurk in soad hânwurk. Hjir waarden ek wichtige oerienkomsten sluten.

Steedhâlder Aremberg hat hjir yn 1567 in tiid tahâlden, wylst yn 1578 de Fryske biskop Cuneris Petri der tydlik finzen setten waard. Yn 1580, de tiid fan de Reformaasje, waard de provinsje eigener en makke bekend dat eltsenien it kleaster ôfbrekke mocht. Yn in resolúsje fan 6 novimber 1581 waard ûnder mear besletten om it kleaster ôf te baarnen, *opdat de vijanden (Spanjerts) daarvan geen roofnesten make*.

Op de Kleasterleane steane noch gebouwen mei de histoaryske nammen Martinushof en Kleasterhof.
Krústsjerke (Burgum)

De **Krústsjerke** oan de Nijstêd fan Burgum waard boud yn de 11e of 12e iuw en oarspronklik wijd oan Martinus fan Tours. Der is noch dowestien yn de smelle toer brûkt. It eardere let 12e iuwske Sint-Nikolaaskleaster of Barrakonvint waard ein 16e iuw platbaarnd, mar de kleastertsjerke bleau sparre. De Romanogoatyske tsjerke waard al yn de 13e iuw ferboud. By de Reformaasje om 1580 is de tsjerke foar in part ferwoaste, doe binne grif ek de sydbeuken ferdwûn. Ut in tinkstien fan Jehannes fan Glinstra fan 1707 blykt dat de tsjerke yn de 17e en 18e iuw wer renovearre is.

Yn 1954 is de krústsjerke opnij oanpakt en binne ek de sydbeuken wer oanboud. Ta de ynventaris hearre in preekstoel mei tordearre pylders út it tredde kwart fan de 17e iuw, trije hearebanken - by de restauraasje gearstald út tsien oarspronklik santjinde-iuwske banken - en in troch Lambertus van Dam boud oargel (1788). Fierder lizze yn de tsjerke grêfsarken út de 17e iuw, wêrfan inkele fan it laach Haersma. Op it omlizzende tsjerkhôf steane ferskate grêftekens, wêrûnder de grêfstien foar Tsjibbe Gearts van der Meulen (+1906), earelid fan "It Selskip foar Fryske Tael en Skriftekennisse".

Yn de tsjerketoer hinget in klok dy't yn 1662 getten is troch Jurrien Balthasar. Op de klok stiet ûnder oare it wapen fan Aernt fan Hillama, lid fan in foaroansteande famylje dy't eartiids op it slot Hillama wenne. Dat stie foar de Poppestien oer. Om it gebou fan twa ferdjippings rûn in brede grêft en in flinke toer. Yn de state dy't om 1744 ôfbrutsen is wennen eartiids de grytmannen fan Tytsjerksteradiel.


Ofbyld:Burgum kerk in de sneeuw.JPG
Glinstrastate

**Glinstrastate** is in state oan de Skoalstrjitte fan Burgum. De namme komt fan de eardere grytmannefamylje. It gebou, earst Philaleatheia neamd, is yn 1855 boud troch in lid fan de yn de 19e iu tige ynfloedrike famylje Ferf.
 
## Famylje Ferf
Yn 1806 kaam dûmny Horatius Nieuwbuur Ferf (Ljouwert, 1776 ), nei Burgum en hat dêr mear as 40 jier dûmny west. Hy wie ek skoalopsjenner en hat in grutte rol spile. In soan, mr. Adrianus Eldering Ferf, griffier by it kantongerjocht yn Burgum hat Glinstrastate sette litten yn 1855. Dy mr. Ferf krige skeel mei tsjerkefâd S. Haisma oer de oankeap fan grêven en it rûn sa heech op dat mr. Ferf op eigen grûn in grêfkelder bouwe liet. De beplanting dêrfan waard in "bril op 'e noas" foar boer Haisma, dy't der efter wenne op in pleats út 1736, dy't der yn 2009 noch is (Molewei 1).
Yn de kelder steane 9 kisten mei op ien nei allegear Ferfen. Glinstrastate is no Ferieningsgebou Herfoarme Sintrum.
Cuneris Petri

**Cuneris Petri**, ek: **Koen Pieters** (Leuven, of mooglik Brouwershaven, sa. 1530 - Keulen, 15 febrewaris 1580) wie de lêste fan de twa biskoppen dy't it Bisdom Ljouwert (1559-1579) hân hat. Hy waard yn 1569 troch paus Pius V beneamd.

It Bisdom Ljouwert wie fanwege de Spaanske kening Filips II oprjochte, mei it doel de ketterij better de kop yndrukke te kinnen. It plan slagge lykwols net sa. De earste Ljouwerter biskop, Remigius Driutius hie syn sit, dy't him yn 1561 tawiisd waard, net besette kind omdat syn komst in soad ferset joech fan de Steaten fan Fryslân, de Deputearre Steaten en de geastlikheid yn Fryslân. It slagge Petri wol - stipe troch Laurens Mets, kommissaris fan Alva -  Ljouwert te berikken. Hy festige him yn it Blokhûs. 

De biskop sette ambysjeus út ein. Troch him waard feroardere dat yn alle tsjerken fan syn bisdom de foarskriften fan it Konsily fan Trente ôfkundige wurde moasten. Ek wijde er de katedrale Sint-Vitustsjerke op 'en nij; dy wie yn 1566 by de byldestoarm slim skansearre. Yn syn koarte episkopaat stjitte Petri lykwols hieltyd op mear ferset fan de reformaasje. Lang om let krige er ek de geastlikheid tsjin him. Yn 1576 keazen de Steaten-Generaal foar it Noarden in Oranjegesinde steedhâlder, twa jier letter waard de biskop oan de kant en fêst set. Op 31 maart 1580 waard de katolike godstsjinst ferbean. Petri ferliet de stêd yn 1579 en festige him yn Keulen, dêr't er noch gjin jier letter ferstoar.

## Wurken
**Een seker bewijs vanden vaghevier* (Leuven, Rutger Velpius, 1566). Google Books.
**Tractaet vant hoochwaerdich sacrament des aultaers* (Leuven, Rutger Velpius, 1567). Google Books.
**De Christiani Principis Officio* (Keulen, Maternus Cholinus, 1579) Google Books.
Remigius Driutius

**Remigius Driutius**, latinisearring fan *Remi Drieux*, (Volkerinkhove, 1519 - Brugge, 12 maaie 1594) wie de earste fan totaal twa biskoppen fan Ljouwert en waard dêrnei de twadde biskop fan it bisdom Brugge.

## Libbensrin
Drieux wie de soan fan Remi Drieux senior en Katherina Fenaerts. It wie in begoedige famylje dy't al ferskate generaasjes tahâlde yn it plakje Volkerinkhove bij Kassel en Wormhout yn Frânsk-Flaanderen. Ik pear krige njoggen bern dêr't Remi de âldste fan wie.

Doe't er alve jier âld wie ûntfong er al de tsjerklike krúnskearing. Yn oktober 1535 sette er útein mei syn universitêre stúdzjes yn Leuven. Hy wenne dêr by syn omke, professor Michiel Drieux (1495-1559), kanselier fan de Universiteit, yn it lettere Driutiuskolleezje. Hy folge ek lessen yn it Collegium Trilingue. Yn 1538 helle er de magistertitel en yn 1542 waard er lisensjaat yn beide rjochten. Yn 1543 waard er ta pryster wijd.

Fan 1538 oant 1544 dosearre er filosofy yn it Leliekolleezje en fan 1544 ôf wie er professor boargerlik rjocht en kanunnik fan de Sint-Pietertsjerke. Hy wie doe krekt 25 jier. 

Om 1555 hinne waard er kanunnik fan de katedraal yn Kamerijk en beneamde de Kamerykske biskop, Robert II fan Croy (1519-1556) him ta syn offisjaal, mei as residinsjeplak Brussel. Yn 1556 waard er deken fan it Sint-Jacobskapittel yn Leuven. Yn 1557 wurdt er troch kening Filips II ta tsjerklik riedshear yn de Grutte Ried fan Mechelen beneamd, in funksje dy't er 12 jier útoefenje soe. Yn 1558 waard er ek noch proast fan it Us-Leaf-Frouwekapittel yn Brugge. 

## Biskop fan Ljouwert
Op 15 maart 1560 waard Drieux, op foarstel fan Granvelle, ta earste biskop fan Ljouwert beneamd en yn dat amt befêstige troch de paus op 8 augustus 1561. Hy waard lykwols net ta biskop wijd. 

It Bisdom Ljouwert wie fanwege de Spaanske kening Filips II oprjochte mei it doel de ketterij better deltwinge te kinnen (earder siet de biskop alhiel yn Utert). It plan slagge mar min. 

Driutius naam de oanstelling skytskoarjend oan, op oanstean fan kardinaal Granvelle. Hy hie it Frysk net yn 'e macht en dizze opdracht fan fierens helle him út syn fertroude biotoop dy't yn Leuven-Brussel-Mechelen lei. It fûleindich ferset fan de Steaten fan Fryslân en fan de Fryske klerus behinderen syn ynstallaasje. Hy bleau warber yn Mechelen en hat syn bisdom nea besette kinnen.

Wilens naam de ynfloed fan de Reformaasje yn Fryslân wakker ta. Yn 1566 hie de Sint-Fitustsjerke slim te lijen fan de byldestoarm. Yn Ljouwert waard Drieux 'opfolge' troch Cuneris Petri, dy't syn amt wol in skoft útoefenje koe yn Ljouwert, mar flechtsje moast foar de gefolgen fan de Reformaasje.

## Literatuer
* Charles-Enée DE CROESER DE BERGES, *Abrégé généalogique de la parenté de Messire Michel Drieux, dit Driutius*, Brugge, 1785.
* Baron KERVYN DE VOLKAERSBEKE, *Remi Drieux*, yn: Biographie nationale de Belgique, Tome VI, 1878, col. 170-172.
* Erik VAN MINGROOT, *Remi Drieux*, yn: M. CLOET (red.) *Het Bisdom Brugge*, Brugge, 1985.
Skotske Heechlannen

De **Skotske Heechlannen** of it **Kaledoanysk Heechlân** (Ingelsk:*Scottish Highlands*, Skotsk-Gaelysk: *A'Ghaidhealtachd*, Skotsk: *Hielans*) is in noardlike krite yn Skotlân, in part fan Grut-Brittanje yn it Feriene Keninkryk. De kontrei komt sa'n bytsje oerien mei it riedsgebiet (*council area*) en de eardere regio Highland. Geografysk wurde de Heechlannen ferdield yn: de Grampian Mountains yn it súdeasten, skieden fan de Noardwestlike Heechlannen troch de Grutte Delling yn it noardwesten.

## Geografy
De Heechlannen binne bergich en der wenje net in protte minsken. Lânskip en kultuer ferskille mei dy fan it súdliker Skotske leechlân. De kontrei is bekend om de whisky en de doedelsekmuzyk.
Oant yn de 19e iuw waard hjir noch meast Gaelic sprutsen. Oant de Slach by Culloden, yn 1746, wie it ûnrêstich yn de Heechlannen, omdat it sintraal regear net folle kontrôle hie oer de clanhaden, dy't harren suver as ûnôfhinklike hearskers beskôgen en ûnderinoar oarlochjes útfjochten.

Mids troch de Skotske Heechlannen rint de Great Glen (de *Grutte Delling*), in delling foarme troch gletsjers yn de iistiden. De bergen om dizze delling hinne ûntstiene troch by inoar del skowende tektoanyske platen (de Great Glenbreukline). Teffens ûntstiene sa ferskate marren (*[[loch]]s*), sa as it ferneamde Loch Ness. 

De heechste berch fan Grut Brittanje, Ben Nevis (1343 m), leit yn it gebiet by it plak Fort William. 

It grutste part fan de Heechlannen leit boppe de 900 meter en bestiet meast út ferlitten fean- en heideheechflakten. 

## It besjen wurdich
It besjen wurdich binne:

## Sjoch ek
* Heechlân (Skotlân)

## Keppelings om utens
* The Highland Council (''Comhairle na Gaidhealtachd'')
* Ynformaasje yn it Ingelsk
Pulchri Studio

It skilderkeunstich genoatskip **Pulchri Studio** (Latyn, Ut iver foar skientme) waard yn 1847 thús by skilder Lambertus Hardenberg yn Den Haach oprjochte. Johan Hendrik Weissenbruch, syn neef Jan Weissenbruch, Willem Roelofs, Jan Frederik van Deventer, Willem Antonie van Deventer, Jacob Jan van der Maaten en F.H. Michael wiene de oprjochters. Bart van Hove waard de earste foarsitter, Michaël waard sekretaris en Johannes Bosboom ponghâlder. Letter kamen Jozef Israels en Hendrik Willem Mesdag dêrby.

Tanimmend ûnfrede oer te min mooglikheden foar foarming en ûntjouwing ûnder de jonge keunstners yn De Haach, joech de oanlieding. Men woe keunstners gelegenheid jaan neffens model te wurkjen en opfettingen út te wikseljen yn mei opset sin hâlden *keunstbeskôgings*.

It oanboaskjend ledetal twong de organisatoren út te wiken nei de grutte seal fan it *Boterhuis* en yn 1861 waard yn it Hôfke fan Nieuwkoop fergadere. Yn 1886 kaam Pulchri Studio yn in pân oan de *Prinsengracht* te sitten, want dêr fûn men foar it earst in útstallingsromte. Earst yn 1901 kaam de feriening yn it bekende pân oan it *Lange Voorhout* telâne.

It falt op dat Pulchri Studio ûntstie út Haachske ûnfrede op it stuit dat de Frânske Barbizon-skilders ôfweven mei it symbolistyske Klassisisme. Dizze Frânske skilders waarden útskeld foar *Smoarge demokraten*, 15 jier foardat Courbet en Manet as *Refusés* ôfwiisd waaarden troch de *Salons Officiels* en 25 jier foar de Paryske ympresjonisten harren opskuor jaand libben oan de grutte klok hongen. Yn De Haach giet it sa mâl net.

## Leden
Under oaren:

## Keppeling om utens
* Webstee Pulchri
Keunstmuseum De Haach

It **Keunstmuseum De Haach** is in museum yn De Haach mei in grutte kolleksje moderne keunst. Oant 1998 hie it de namme 'Haags Gemeentemuseum', en dêrnei oant 2019 'Gemeentemuseum Den Haag'. 
It museum hat in museumwinkel mei in grut ferskaat oan boeken, keramyk, design en kadoartikelen. Foar bern en jongerein binne der diverse programma's beskikber. Fierders binne rûnleidingen foar groepen mei ferskate tema's mooglik.

## It gebou
It gebou is iepene yn 1935 en is in ûntwerp fan Hendrik Petrus Berlage. It wie syn lêste grutte wurk foar syn dea yn 1934. Yn de tún efter it museum stiet in restaurant, ek in ûntwerp fan Berlage.

Tusken 1995 en 1998 waard it museum yngeand restaurearre. Restauraasjearsjitekt wie Braaksma en Roos Arsjitektenburo. Tagelyk waard it ek in bytsje útwreide. Under de binnentún waard in kelder makke. Tusken it museum en it oude tsjettelhûs waarden wurkplaatsen realisearre. 

It Schamhartpaviljoen út 1963 (neamd nei Sjoerd Schamhart), neist it museum oan de Stadhouderslaan, waard losmakke. Oant doe ta wie it mei in loftbrêge mei it gemeentemuseum ferbûn. Yn 2002 waard hjir it Fotomuseum De Haach festige. 


Ofbyld:Gemeentemuseum 5.jpg|It Gemeentemuseum yn De Haach
Ofbyld:RM461613 Den Haag - Stadhouderslaan 41 (1).jpg|Berlage-paviljoen
Ofbyld:Mondrian lookalike.svg|Foarbyld fan Neo-plastisisme, út de kolleksje Piet Mondriaan


## Kolleksje
### Piet Mondriaan
De kolleksje bestiet ûnder oaren út it wurk fan Piet Mondriaan (de grutste yn de wrâld); dy waard opboud rûnom in skenking fan de grutte Mondriaansamler Salomon B. Slijper. Slijper hie meast wurk út Mondriaan syn figurative perioade, eardat dy oan syn ferneamde *neoplastyske* skilderijen begûn. Under oaren is Victory Boogie Woogie (in skinking út 1998 fan De Nederlandsche Bank) hjir te sjen.

Fierders hat it museum ek skilderijen fan Pablo Picasso, Theo van Doesburg, Bart van der Leck, Charley Toorop en Francis Bacon op 'e noed. 

Der is ek in samling printen , klean en muzykynstruminten . 

### Stylkeamers
Der binne sân stylkeamers  ynrjochte dêr't ambachtskeunst yn útstald wurdt:
* Goudlearkeamer (± 1680)
* Gobelinseall
* Loadewyk XV-keamer (± 1770)
* Japanske keamer (1720-1770)
* Loadewyk XVI-keamer (± 1790)
* binnenplak
* Dijsselhofkeamer (1894-1897)
 
Sinds 2005 is der in part de kelder fan it museum foar de jongerein ynrjochte, de saneamde "Wûnderkeamers". De wûnderkeamers biede in part út de kolleksje (útsocht troch in konservator nei oerlis mei de doelgroep) en in grut tal ynteraktive opstellingen.

Neist de fêste kolleksje binne der ek wikselútstallingen.
Loftmachtbasis Eielson

De **Loftmachtbasis Eielson** (Ingelsk: *Eielson Air Force Base*; ôfkoarte: *Eielson AFB*) is in basis fan 'e Amerikaanske Loftmacht yn de Amerikaanske steat Alaska, en falt bestjoerlik ûnder Fairbanks North Star Borough. By de folkstelling yn 2000 waard it oantal bewenners fan 'e basis fêststeld op 5.400 minsken. Dêrby giet it om loftmachtpersoneel en harren gesinnen. 

## Geografy
Neffens it United States Census Bureau beslacht de basis in oerflak fan 138,6 km², wêrfan't 134,7 km² lân en 3,9 km² wetter is.
Clarens

* in plak yn Frankryk; sjoch Clarens (Frankryk)
* in plak yn Súd-Afrika; sjoch Clarens (Súd-Afrika)
* in plak yn Switserlân; sjoch Clarens (Switserlân)
Clarens (Switserlân)

**Clarens** is in plak yn de gemeente Montreux, kanton Vaud, yn Switserlân. 

## Ferneamde bewenners
De anargist en geograaf Élisée Reclus (1830–1905) hâlde om 1872 yn Clarens ta.

De komponist Igor Stravinsky skreau hjir it ballet *Le sacre du printemps* (1913) en *Pulcinella* (1919). Pjotr Iljitsj Tsjaikowski komponearre yn maart 1878 syn iennige fioelekonsert ( Violinkonzert in D-Dur op. 35) yn Clarens .
Paul Kruger, held fan de ûnôfhinklikheidsstriid fan Súd-Afrika, stoar yn Clarens. Dêrom krige in doarp yn Súd-Afrika deselde namme.Vladimir Nabokov is yn Clarens te hôf kaam, neidat er jierrenlang mei syn frou yn Hotel Montreux-Palace yn Montreux wenne hie en dêr ek stoarn wie. Sicco Roorda van Eysinga stoar dêre ek.
Midslân-Noard

**Midslân-Noard** is in delsetting fan rekreaasjewenten (bungalows) en wenningen foar permanint ferbliuw benoarden it doarp Midslân op it waadeilân Skylge, provinsje Fryslân (Nederlân). It is in offisjele buorskip.

Yn Midslân-Noard binne ek in oantal kempings en terreinen foar steankaravans, in hotel, trije restaurants, in diskoteek, in tsjerke en in inkele winkel.
Guus Meeuwis

**Gustaaf Stephanus Modestus (Guus) Meeuwis** (Mariahout, 23 maart 1972) is in Nederlânsk sjonger en presintator, dy't mei syn begeliedingsband *Vagant* yn de jierren njoggentich fan de 20e iuw en de earste tsien jier fan de 21e iuw in stikmannich grutte hits skoarde yn Nederlân en Flaanderen.

## Biografy yn it koart
Guus Meeuwis waard berne yn it pleatslike kleaster fan Mariahout, in doarpke yn de gemeente Laarbeek fan no, dêr't syn âlden harren tydlik deljûn hiene. Meeuwis folge it Stella Maris Kolleezje, en studearre dêrnei yn Tilburch. Op it Stella Maris Kolleezje waard rillegau dúdlik dat Meeuwis artistyk en muzikaal bejeftige wie. Nei in romantysk wykein yn Brugge mei syn freondinne Valérie skreau er it nûmer *Het is een nacht*. Mei in groep maten wûn Meeuwis yn 1994 mei dit nûmer it earste AHC-Studintesongfestival op de ALSV Quintus yn Leien. Dêrnei krige de groep in platekontrakt oanbean troch talintescout Willem van Schijndel. Sa ûntstie de groep Guus Meeuwis & Vagant (neamd nei it stamkafee fan Guus en syn "studinte"freonen). Dizze begeliedingsgroep bestie yn it earstoan út Marc Meeuwis, Jan Willem Rozenboom, Hugo van Bilsen, Robin van Beek en Dirk Oerlemans. Yn 2001 keas Guus Meeuwis foar in solokarriêre en kaam der in ein oan it bestean fan de band Vagant.

## Diskografy
### Studio-albums

### Live Albums

### Sammel albums

### Singles

## Keppeling om utens
*  Guus Meeuwis offisjeel webstee
Alice Walker

**Alice Malsenior Walker** (Eatonton (Georgia), 9 febrewaris 1944) is in Afro-Amerikaanske auteur en feministe. Se wûn de Pulitzerpriis foar fiksje foar de roman *The Color Purple*. Sy is de mem fan Rebecca Walker.

## Iere libben
Walker waard berne yn Eatonton, Georgia, F.S.. Har famylje is fan Cherokee, Skotsk en Iersk komôf. Nei de middelbre skoalle gong sy nei it Spelman Kolleezje yn Atlanta en krige har diploma yn 1965 fan it Sarah Lawrence Kolleezje yn Yonkers.

## Kar út wurk
### Romans
* *The Third Life of Grange Copeland* (1970)
* *[[Everyday Use]]* (1973)
* *The Flowers (1973)
* *In Love and Trouble: Stories of Black Women* (1973)
* *Meridian* (1976)
* *The Color Purple* (1982)
* *You Can't Keep a Good Woman Down: Stories* (1982)
* *To Hell With Dying* (1988)
* *The Temple of My Familiar* (1989)
* *Finding the Green Stone* (1991)
* *Possessing the Secret of Joy* (1992)
* *The Complete Stories* (1994)
* *By the Light of My Father's Smile* (1998)
* *The Way Forward Is With a Broken Heart* (2000)
* *Now is the Time to Open Your Heart* (2004)
* *Beauty: When The Other Dancer is The Self

### Gedichten
* *Revolutionary Petunias & Other Poems* (1973)
* *Once* (1976)
* *Good Night, Willie Lee, I'll See You in the Morning* (1979)
* *Horses Make a Landscape Look More Beautiful* (1985)
* *Her Blue Body Everything We Know: Earthling Poems* (1991)
* *Absolute Trust in the Goodness of the Earth* (2003)
* *A Poem Traveled Down My Arm: Poems And Drawings* (2003)
* *Collected Poems* (2005)

### Non-fiksje
* *In Search of Our Mothers' Gardens: Womanist Prose* (1983)
* *Warrior Marks* (1993)
* *The Same River Twice: Honoring the Difficult* (1996)
* *Anything We Love Can Be Saved: A Writer's Activism* (1997)
*  Brief aan president Jansen 
* *Go Girl!: The Black Woman's Book of Travel And Adventure* (1997)
* *Pema Chodron and Alice Walker in Conversation* (1999)
* *Sent By Earth: A Message from the Grandmother Spirit After the Bombing of the World Trade Center And Pentagon* (2001)
* *Beauty: When the Other Dancer is the Self*
* *Women*
* *We Are the Ones We Have Been Waiting For* (Novimber 2006)
Rebecca Walker

**Rebecca Walker** (Jackson, Mississippy, 17 novimber 1969) is in Amerikaanske feministe en skriuwer. *[[Time Magazine]]* neamde har as ien fan de 50 takomstige lieders fan Amearika. Sy is in dochter fan de skriuwster Alice Walker en Mel Leventhal, in Joadsk-Amerikaanske abbekaat. Doe't hja 18 jier wie hat sy keazen foar de efternamme fan har mem.

## Oplieding en karriêre
Sy studearre *cum laude* ôf oan de Universiteit Yale yn 1992; rjochte de *Third Wave Foundation* mei op, in non-profit organisaasje dy't jonge froulju oantrune en stypje wol ta it stribjen nei liederskipsposysjes. Walker wurdt beskôge as ien fan de lieders yn de foarhoede fan de Tredde feministyske weach.

Walker wie lange jierre meiwurker fan it Ms. magazine. Har wurk ferskynde ûnder oaren yn Harper's, Essence, Glamour, Interview, Buddhadharma, Vibe, Child, en Mademoiselle. Teffens wie sy te sjen op CNN en MTV, en yn The New York Times, Chicago Times, Esquire (VS°, Shambhala Sun. Se spile ek in rol yn de film *Primary Colors*.

## Boeken
* *To be Real: Telling the Truth and Changing the Face of Feminism* (1996) (redakteur)
* *Black, White and Jewish: Autobiography of a Shifting Self* (2000)
* *What Makes A Man: 22 Writers Imagine The Future* (2004) (redakteur)
* *Baby Love: Choosing Motherhood After a Lifetime of Ambivalence* (2007)
* *Black Cool: One Thousand Streams of Blackness* (Soft Skull Press, febrewaris 2012)

## Keppelings om utens
* Offisjele webside
* ''Third Wave Foundation''
Robert Veenstra

**Robert Veenstra** (Ljouwert, 1 septimber 1964) is in Nederlânsk âld-bestjoerder fan Frysk komôf. Veenstra wie fan 1 augustus 2010 oant 2013 foarsitter fan fuotbalklup SK It Hearrenfean. Hy folge destiids Yme Kuiper op. Dêrfoar wie er foarsitter fan it Kolleezje fan Bestjoer fan de Stenden Hegeskoalle yn Ljouwert. Ek hat Veenstra lange tiid wurksum west by Essent.

Op 28 oktober 2010 makke it Algemene Onderwijsbond bekend dat Veenstra yn de top tsien stie fan grutfertsjinners yn it ûnderwiis. Hy wie oer it jier 2009 ien fan de 60 skoalbestjoerders dy't oer de grins fan de Balkenende-noarm gienen.

Fierder wie Robert Veenstra oant 2016 kommissaris fan de sosjale wurkfoarsjenning Caparis. Nei in lang konflikt binnen de direksje stapte er dêr op.
Monte Titano

**Monte Titano** is, mei 749 meter, de heechste berch fan San Marino en leit yn de Apenninen. Monte Titano hat trije toppen, op elk fan dizze berchtoppen stiet ien fan de Trije tuorren fan San Marino.


Ofbyld:Panorama of the Cesta Tower in San Marino.jpg|Ien fan de trije tuorren fan Monte Titano
Ofbyld:San marino map.png|Lizzing fan Monte Titano yn San Marino
Ofbyld:A_soldier's_grave_in_Monte_Titano_(September_1944).jpg|Monte Titano by de Slach fan San Marino yn de Twadde Wrâldkriich
Oostende

**Oostende** is in stêd yn de Belgyske provinsje West-Flaanderen, dy't sa'n bytsje sintraal oan de Belgyske kust leit. It is de grutste stêd oan de kust in wichtich toeristysk en ekonomysk sintrum en hat likernôch 72.000 ynwenners. De stêd hat teffens in see- en lofthaven.

## Ferneamde ynwenners
### Entertainers

* Arno Hintjens, sjonger
* Herr Seele, kartoonist, muzikant, pianostimmer
* Kamagurka, kartoonist
* Gunter Lamoot, stand-upcomedian
* Lucy Loes, folkssjongster
* Wendy Van Wanten, sjongster en presintatrise

### Keunstners
* Angèle Allaert, aktrise
* Euphrosine Beernaert, lânskipsskilderesse
* Willy Bosschem, keunstskilder en byldzjend keunstner
* Emile Bulcke, keunstskilder en byldhouwer
* Erik Burke, akteur
* Jan De Clerck, keunstskilder
* Oscar De Clerck, byldhouwer
* Natasja Delanghe, keunstskilder en dichteresse
* Etienne Elias, skilder
* James Ensor, keunstskilder en grafikus
* Karel Jonckheere, auteur
* Georges Maes, dirigint, fioeliste
* Hubert Minnebo, byldhouwer, tekener, skilder, ûntwerper fan juwielen
* Auguste Musin, marineskilder
* François Musin, marineskilder
* Charlotte Mutsaers, skriuwster-skilder
* Constant Permeke, skilder
* Roger Remaut, skilder
* Gustaaf Sorel, skilder en tekener
* Leon Spilliaert, skilder
* Henri Storck, sineast
* Dries Vanhegen, akteur
* Jef van Tuerenhout, skilder

### Prelaten
* Johan Bonny, biskop
* Werner Quintens, eareprelaat

### Sportlju
* Brian Ryckeman, swimmer
* Rik Samaey, basketbalspiler
* Jamaïque Vandamme, fuotballer
* Robert Van de Walle, judoka
* Paul Valcke, skermer

### Oaren
* Lilian Baels, twadde frou fan kening Leopold III
* Jean Bourgain, wiskundige
* Jacob Bowens, kronykskriuwer
* André-Louis Daniëls, arsjitekt en politikus
* Paul Felix, arsjitekt

## Keppelings om utens
* Oostende - offisjele webside
* Oostende - offisjele side mei plaatsjes
* Oostende - offisjele argyfside mei , bibliografy, biografyen, histoaryske ynfo, boarnen online,...
Wendy Van Wanten

**Wendy Van Wanten** (Oostende, 6 febrewaris 1960), pseudonym fan *Iris Vandenkerckhove*, is in Flaamsk model, sjongster en telefyzje-persoan.

## Biografy
Wendy Van Wanten begûn har karriêre as model by in Ginsk modelleburo. Sy ferskynde ûnder oaren yn it blêd Elle, Vogue, Burda, *Flair* en *The American New Look*. Sy hat opdrachten dien makke yn Parys, Düsseldorf, Amsterdam, de Bahama's en yn Arizona (Feriene Steaten).

Yn 1986 waard ze winner fan de Baccara-beker as Iris yn it team fan Johan Verminnen mei it nûmer *If I could only ...*. 

Sy waard yn Nederlân foaral bekend fan it tv-programma Pin-Up Club, dêr't hja yn as *Wendy Van Wanten*, mei in bytsje klean oan, de brieverubryk presintearre.


Ofbyld:Wendy Van Wanten 001.JPG|Wendy Van Wanten (2011)
Ofbyld:Wendy Van Wanten 004.JPG
Ofbyld:Wendy Van Wanten 008.JPG
Ofbyld:Wendy Van Wanten 009.JPG


## Diskografy
### Singles

### Albums

### Oare útjeften
* *Ik Zie Je Graag* (1993)
* *Denk Aan Mij* (1998)
* *Romeo & Julia* (2002)
* *Sneeuw* (2003)
* *De Kleine Zeemeermin* (2004)
* *Woman In Love* (2006)
* *Nog 1 sneeuwvlok* (Samen met Debby & Nancy) (2007)
* *Wij zijn toch zo verschillend* (tegearre mei har freon, Frans Vancoppenolle) (2007)

## Sydlings
* Oer de ydintieit fan de heit fan Vandenkerckhove har twadde soan, Clément, wurdt frijwat geheimsinnich dien. Guonts tinke dat Prins Laurent de heit is. En hoewol't hja dat altyd ûntkend hat, soarget sy sels mei dûbelsinnige útspraken foar twifels .

## Keppelings om utens
* Hiemside Wendy Van Wanten
* Ynfo op Sjongtalint.be
Irmgard Keun

**Irmgard Keun** (Charlottenburg, 6 febrewaris 1905 - Keulen, 5 maaie 1982) wie in Dútsk skriuwster. 

Keun is bekend om har portretten fan it libben fan froulju, in wichtige auteur fan de lette Weimar-perioade en de nije saaklikheid. Hja waard berne yn in begoedige famylje en krige de frijheid om har passys te ferkennen. Nei't har besykjen om aktrise te wurden doe't se sechstjin wie einige, begûn Keun te skriuwen nei jierren yn Hamburch en Greifswald wurke te hawwen. Har boeken waarden yn de Twadde Wrâldkriich ferbean troch de nazi-autoriteiten, mar krigen yn de lêste jierren fan har libben erkenning.
AZ (fuotbalklup)

**AZ** is in Nederlânske betellefuotbalklup út Alkmar en de Saanstreek dy't yn de Earedifyzje spilet. AZ, oarspronklik in ôfkoarting foar *Alkmaar Zaanstreek-combinatie*, ûntstie yn 1967 út in fúzje tusken Alkmaar '54 en FC Zaanstreek.

## Keppeling om utens
* Webstee AZ
Tiber

De **Tiber** (Latyn: *Tiberis*, Italjaansk: *Tevere*) is mei syn 404 kilometer lingte de op twa nei langste rivier yn Itaalje, nei de Po en de Adige. Hy ûntstiet út twa boarnen op de berch Fumaiolo (by Verghereto yn de Apeninen), op de grins tusken Emilia-Romagna en Toscane), rint troch Toskane, Umbrje, Lazio en Rome nei de Tyrreenske See, dêr't er mei twa tûken yn mûnet. De rivier hat in streamgebiet fan sa'n 11.014 km².

Noch in oare wichtige stream mûnet yn Rome yn de Tiber: de Anio. Fierders leit der in eilân (*[[Isola Tiberina]]*) yn, yn it sintrum fan Rome, tusken Trastevere en it âlde sintrum. It oerstekplak by it eilân is wierskynlik de âldste festiging fan de stêd.

Yn de folksmûle wurdt de Tiber ek wol de *Flava*, de "blonde rivier" neamd. De Tiber wurdt swier beleste troch sedimint mat foarmet nei ferhâlding gjin grutte delta, fanwege in sterke seestream ticht by de kust, dy't noardlik rint en in soad slib meinimt en ek út reden fan de steile kustline en geleidlike tektoanyske oergong.

Yn it âlde Rome waard de rivier mei in wetterlossing ferbûn, de Cloaca Maxima, en mei in ûndergrûns net fan tunnels en oare kanalen, om it wetter oant yn it sintrum fan de stêd te krijen. De oanlis fan moderne stiennen beskoaing waard yn 1876 mei út einset.

Oerstreamingen fan de Tiber hawwe harres dien ta it ferrin fan de skiednis. Yn de nije tiid binne der oerstreamingen west yn 1598, 1870 en 1900.
Ada fan Skotlân

**Ada fan Skotlân** of **Ada fan Huntingdon** (Huntingdon, sa. 1146 – ?, 1204) wie prinsesse fan Skotlân en grevinne fan Hollân. Hja wie in dochter fan Hindrik fan Skotlân, 3e greve fan Huntingdon en suster fan de keningen Malcolm IV en William I fan Skotlân.

Op 28 augustus 1162 troude sy mei greve Floaris III fan Hollân (1140 – 1190), dat hat wierskynlik yn Egmond west. Ut dit houlik waarden tsien bern berne, dêr't sân fan har jeugd oerlibben:
* Durk VII, greve fan Hollân 1190-1203
* Willem I, greve fan Hollân 1203-1222
* Floaris († 1210), elekt fan Glasgow 1202-1207
* Boudewyn († 1204)
* Ada († ± 1205); ∞ Otto I fan Brandenboarch
* Margareta († ± 1203); ∞ Durk V fan Kleef
* Agnes († 1228), abdis te Rynsburch

Ada bemuoide har net folle mei polityk en wurdt mar út en troch neamd. It is bekend dat hja Latyn lêze koe. Ada stoar nei 1204 en is faaks bedobbe yn de Abdij fan Middelburch, dy't sy earder al £64 skonken hie.

## Keppeling om utens
* Portret in [[Digitaal Frouljusleksikon fan Nederlân]]
Huntingdon (Cambridgeshire)

**Huntingdon** is in plak yn it greefskip Cambridgeshire yn East Anglia, Ingelân. De stêd leit op de noardigge fan de rivier Great Ouse. 

It plak waard foar it earst neamd yn in dokumint (*Towncharter*) út 1205 fan kening Jan. Itt is formeel it haadplak fan it distrikt Huntingdonshire en de sit fan de gemeentelike rie fan Huntingdonshire. It is fral ek bekend as it berteplak fan Oliver Cromwell yn 1599.

## Skiednis
Huntingdon waard stichte troch de Angelsaksen en Denen. Yn *[[Angelsaksyske Kronyk|De Angelsaksyske Kronyk]]* wurdt fernijd dat yn Huntingdon in hannelspost wie en in bouwurk om Deenske plonderers te bestriden út East Anglia wei, oant 917.

## Ferneamde persoanen
* Oliver Cromwell - politikus en fjildhear
* Richard Cromwell - politikus
* Oliver Gavin - Autokoereur
* Michael Foster - Fysiolooch

## Keppelings om utens

*Nijs út Huntingdon
*Huntingdonshire Local History Society
*Huntingdonshire District Council
*Huntingdon Town Council
Enno (Skiermûntseach)

**Enno** is in monumintale rekreaasjewenning oan de Badwei op Skiermûntseach.

## Skiednis
De rekreaasjewent *Enno* waard yn 1917 boud fanwege de Grinzer fabrikant Timmer; it wie ien fan in rige fakânsjewenten foar syn famylje. Faaks hat er de wente, yn art nouveaustyl sels ûntwurpen. By de bou waarden Belgyske flechtlingen, dy't om reden fan de Earste Wrâldkriich ûnderbrocht wiene op Skiermûntseach, ynset. Dizze went waard nei syn soan Enno neamd. De oare wenten, yn deselde tiid set, binne al ferdwûn. 

De rjochthoekige wenning is fan eternytplaten makke, dy't op in betonnen plint rêste. Ek binnendoar binne in protte nouveaueleminten bewarre bleaun.

De wenning is erkend as ryksmonumint.
Opduin (Skiermûntseach)

**Opduin** is in monumintale filla oan de Badwei op Skiermûntseach.

## Skiednis
Opduin waard oarspronklik boud as wenhûs oan de bûlevaar fan Skiermûntseach yn 1913. Opdrachtgjouwer wienen Arnoldus Onnes, wynhanler yn Grins en syn wiif Allagonda Barghoorn. Troch de ôfslach oan de noardkant fan it eilân is de bûlevaar yn de Noardsee ferdwûn. Om *Opduin* en it tichteby lizzende hûs Anagber te rêden, waard it hûs twaris ôfbrutsen en op 'en nij boud. Sûnt 1922 stiet de hast kubusfoarmige wente noardlik fan de Badwei en Anagber besuden de Badwei. It hûs waard yn de Twadde Wrâldkriich troch de Dútsers as munysjeopslach brûkt. Fanwegen de steat fan de wente waard besletten om it pân te restaurearjen. Yn 2008 wie dat dien. Doe binne ek de blinen, dy't al lang ferlern gien wiene, fannijs oanbrocht.

De wente is in ryksmonumint.

## Literatuer
*  *Opduin: een wandelend huis*, Utjouwerij Grins, 2004, ISBN 90-9017706-X
Anagber

**Anagber** is in monumintale filla oan de Badwei op Skiermûntseach.

## Skiednis

Anagber waard yn 1917 boud as filla *Josanna* oan de bûlevaar fan Skiermûntseach. Opdrachtjouwer wie de Grinzer bankdirekteur jhr. O.B. van Vierssen Trip. Troch ôfslach oan de noardkant fan it eilân waard de bûlevaar troch de Noardsee ferswolge. Om de filla Josanna, en ek de tichteby lizzende filla Opduin, te behâlden waard it hûs ôfbrutsen en op 'en nij opboud. Sûnt 1920 stiet de wente besuden de Badwei en Opduin (sûnt 1922) benoarden de Badwei. Yn 1947 feroare de wente fan eigener; hy joech it hûs syn nije namme, **Anagber**, nei de earste wurdlidden fan de nammen fan syn dochters. Yn 1978 waard it hûs restaurearre.

De wenning is erkend as in ryksmonumint.
Willem Lodewijk van Helten

**Willem Lodewijk van Helten** (Hedel, 30 augustus 1849 - De Haach, 16 maart 1917) wie in taalkundige. Hy bestudearre it iere Nijnederlânsk, Midnederlânsk, Aldfrysk, Sanskryt en de âlde germanistyk.

Van Helten wie fan 1870 oant 1882 learaar Nederlânsk en skiednis, earst oan de hbs yn Tiel, letter oan de hbs en it Erasmiaans Gymnasium yn Rotterdam. Yn 1882 waard Van Helten oan de Ryksuniversiteit Grins beneamd ta heechlearaar Nederlânske taal- en letterkunde, in funksje dy't er oant 1911 ferfolde; ek wie er dêr oant 1889 heechlearaar Begjinsels fan it Sanskryt. Yn it akademysk jier 1893/1894 wie er rector magnificus fan de Ryksuniversiteit Grins. Yn 1894 waard er keazen as lid fan de Keninklike Akademy fan Wittenskippen.

## Keppeling om utens
* [Wiidweidige biografy en bibliografy yn de [DBNL]]
Kallemoai

**Kallemoai** is de pinksterfoarjierfiering, de fiering fan de Pinksterkroan dy't op it eilân Skiermûntseach fierd wurdt. 

Op Pinkstersneon wurdt in hoanne 'stellen' fan ien fan de eilânbewenners. Dy wurdt mei iten en drinken yn in koer oan in peal (de Kallemoai – de namme is nei alle gedachten in ferbastering fan 'keale maaie(beam)' – ) hong. Omdat it om in stellen hoanne giet, soe it om in âld germaansk gebrûk gean kinne. Dêr hie it stellen in magyske krêft. De hoanne sels is it symboal fan fruchtberheid. Yn oare dielen fan Nederlân wie it de fiering fan de Maaiebeam. De peal mei de Kallemoai-flagge wurdt op pinksternacht om ûngefear healwei tolven plante troch de alve leden fan de feestkommisje. Dy binne werkenber oan harren heal-hege hoed mei wyt-grien lint en in rozet op de revers. Nei it plantsjen fan de peal wurdt it Kallemoaibitter skonken yn it tichtby lizzende hotel. Op pinkstertrije wurdt de beam wer ôftúgd. De pinkstermerke is neffens tradysje ûnderdiel fan it feest. Kallemoai wurdt allinnich noch op Skiermûntseach fierd. Ut de achttjinde iuw bestiet ek in fermelding út Sâltkamp yn Grinslân. Yn 2015 moat der yn de koer in kamera west hawwe. Dêrmei soe de bistedokter ien en oar yn de gaten holden hawwe.
Microsoft Windows

**Microsoft Windows** is de namme fan de bestjoeringssystemen fan Microsoft foar de personal computer. It waard yn 1985 lansearre en dominearret sûnt de yntroduksje fan Windows 95 yn 1995 de merk foar persoanlike kompjûters. Yn 2004 hie Microsoft 90% fan de persoanlike-kompjûtermerk yn hannen. De oarspronklike beslissing fan Microsoft om de earste ferzje fan Windows te ûntwerpen wie grif sterk beynfloede troch eardere inisjativen fan Xerox en Apple, dy't harren kompjûters al in grafyske brûkeromjouwing joegen.
## Namme
In Ingelske wurd 'Windows' betsjut 'finsters'. Finsters binne ien fan de fjouwer ûnderdielen fan it WIMP-ynterfaasjekonsept (Window, Icon, Menu, Pointing device) oarspronklik definiearre oan it Xerox PARC begjin jierren 80.

### Ferzjes
Nettsjinsteande de beneamingen foar alle ferzjes fan Windows hat elke ferzje ek in ferzjenûmer:
* Ferzje 1.00: Microsoft Windows 1983
* Ferzje 1.xx: Microsoft Windows 1.x
* Ferzje 2.xx: Microsoft Windows 2.x
* Ferzje 3.00: Microsoft Windows 3.0
* Ferzje 3.10: Microsoft Windows 3.1
* Ferzje 3.11: Microsoft Windows 3.11 For Workgroups
* Ferzje 3.20: Microsoft Windows 3.2 (Sineeske ferzje fan Windows 3.10)
* Ferzje 4.00: Microsoft Windows 95
* Ferzje 4.10: Microsoft Windows 98
* Ferzje 4.90: Microsoft Windows Me

**Op NT basearre:**
* Ferzje 3.10: Microsoft Windows NT 3.1
* Ferzje 3.50: Microsoft Windows NT 3.5
* Ferzje 3.51: Microsoft Windows NT 3.51
* Ferzje 4.00: Microsoft Windows NT 4.0
* Ferzje 5.00: Microsoft Windows 2000
* Ferzje 5.10: Microsoft Windows XP & Windows Fundamentals for Legacy PCs
* Ferzje 5.20: Microsoft Windows XP, Windows Server 2003 & Home Server (Basearre op Windows Server 2003 mar pas nei Windows Vista útbrocht)
* Ferzje 6.00: Microsoft Windows Vista & Server 2008
* Ferzje 6.10: Microsoft Windows 7 (Windows 7 is ferzje 6.10, mar hjit sa om de ienfâld) & Windows Server 2008 R2
* Ferzje 6.20: Microsoft Windows 8 (Windows 8 is ferzje 6.20, mar hjit sa om de ienfâld) en Windows Server 2012
* Ferzje 6.30: Microsoft Windows 8 en Windows Server 2012 R2
* Ferzje 10.0: Microsoft Windows 10 en Windows Server 2016

## Sjoch ek
* Wine
* ReactOS
* Linux
* Skiednis fan Windows
* Opdrachtpromt

## Keppelings om utens
* Webstee fan Microsoft
*  Windows Vista
*  Windows-famylje
*  Computerhilfen.nl - Windows tips en forum
*  Windows NT - Alpha FAQ
*  Side om Windows Vista Ultimate fergees te testen
*  Nederlânske Windows-side
Hein Buisman Stichting

De **Hein Buisman Stichting** is in stifting dy't him dwaande hâldt mei it opknappen fan monumintale pannen, benammen yn de stêd Harns.

Yn 1961 waard de monumintewet fan krêft en waarden mear as 500 âlde Harnzer gebouwen op de rykslist fan beskerme monuminten set. Yn 1963 waard de Hein Buisman Stichting oprjochte troch de Ljouwerter sakeman Hein Buisman. De stifting hat yn oparbeidzjen mei de Feriening Ald Harns goed 70 monuminten yn Harns opknapt. Ut en troch pakt de stifting ek gebouwen bûten Harns oan.

## Projekten
De Hein Buisman Stichting hat syn wurk projektmjittich oanpakt, dat wol sizze dat hieltyd yn in part fan de stêd meardere pannen restaurearre binne. Se hawwe har dêrby net rjochte op de eksklusive pannen, mar benammen op buerten dy't yn de 60-er jierren somtiden swier yn ferfal wienen. De pannen wienen meastentiids foar in lyts pryske te besetten en koene faak wer knap ferkocht wurde. De wichtichste projekten fan de stifting binne:
* Sâltsleat en neiste omkriten
* Fiverbuert
* De Lanen
* De Tsjerkestrjitten en Hilligewei
* Almenum en neiste omkriten
* De Heechstrjitte en neiste omkriten

It projekt Sâltsleat en omjouwing levere yn de jierren santich lanlike bekendheid op foar de stifting. It wie in goed foarbyld fan de restauraasje fan in lytse grêft. Yn it projekt binne 19 pannen opknapt. De earste, Sânsleat 43, waard yn 1967 oplevere.

## Doelstellings
De stifting hat de folgjende doelstellings:
* Histoaryske of kultuerhistoaryske pannen yn de Gemeente Harns yn eigendom te krijen en mooglik wer te ferkeapjen as foldwaande fêststiet dat dêrtroch it yn stân hâlden fan it karakter fan it opjekt sa folle mooglik befoardere wurdt.
* Restauraasje fan histoaryske of kultuerhistoaryske pannen, yn eigendom fan de stifting of oaren, te befoarderjen.
* It bestimmen fan soksoarte pannen ta monumint troch de oerheid as oaren te befoarderjen en it neilibjen dêrfan respektearje te litten.
* Alle wetlike middels dy't it doel fan de stifting befoarderje.

## Sjoch ek
* Harnzer Ierdewurkmuseum

## Keppeling om utens
* Hein Buisman Stichting
Joadsk Begraafplak (Harns)

**[[Harns (stêd)|Harns]]** hat noch ien Joadsk begraafplak. Dat leit op in apart stik fan it Algemien Begraafplak oan de Begraafplakleane. Dit hôf wurdt sûnt 1870 brûkt en waard yn 1909 útwreide. Der stean 128 grêfstiennen.

Foar 1870 waarden de deaden te hôf brocht oan de Willemskade. Yn 1953 waard dit âld begraafplak romme. De oerbliuwsels en grêfstiennen waarden oerbrocht nei it nije begraafplak. De âldste grêfstiennen hawwe datums fan healwei de 18e iuw. Doe wie it âld begraafplak oan de Willemskade al yn gebrûk.

Yn 1947 is de joadske gemeente Harns opheft en by dy fan Ljouwert kaam. It NIK is eigner. 

## Sjoch ek
*List fan Joadske begraafplakken yn Fryslân
Cees Zijsling

**Cees Zijsling** (Drylts, 1961) is in bouwer fan technyske konstruksjes út Drylts. Yn syn bedriuw oan de Iendrachtswei makket er ûnder oare konstruksjes foar wei- en wetterbou, lykas  pealmûtsen, ankerstangen, skroefblêden, bolders, wartels en oanlisringen. Mar ek skipsmotors, wâlbeskoaiïngs en (autentike) skipsrestauraasjes hearre ta de bedriuwsûnderdielen.
Spesjaliteit is syn Drylster pream en sûnt 2008 in tsjotter ofwol Frysk boatsje dat eartiids yn hout as plesierboatsje boud waard. 

## Trekker-lûken
Doe't der by it wrâldkampioenskip ploegjen op de Flevohof yn 1977 ek in demonstraasje fan *tractor pulling* jûn waard, wie Cees daliks poer om ek in trekker te bouwen.
In jier nei de yntroduksje die Sijsling yn 1978 foar de earste kear mei oan it Nederlânsk kampioenskip Trekker-Trek, ofwol *tractor-pulling*. De trekker mei Ford-motor hie doe in fermogen fan 175 pk. Letter stapte er oer op Rolls-Royce Griffon fleantúchmotors. It fermogen groeide nei sa'n 8000 pk. Doe't er yn 2010 ophâlde omdat it tefolle tiid koste, hie er nei 32 jier meidwaan mei syn team sa'n 450 bokalen wûn. Syn team It Kypmantsje wûn alve Nederlânske- en trije Europeeske titels.
Joadsk begraafplak (Teakesyl)

It **Joadske begraafplak Teakesyl** (ek: **Joadetsjerkhôf Teakesyl**) leit by Teakesyl. 

Der is in âld en in nij diel. It âldste part waard om 1802 hinne foar de Joadske mienskip yn De Lemmer oankocht en lei deun efter de seedijk. Omdat it leechlizzende begraafplak geregeldwei ûnderstrûpte en dêrtroch net te brûken wie, hat de boargemaster yn 1876 in oanswettend heger lizzend perseel skonken. Dêr waard in nij begraafplak ynrjochte. Yn 2010 binne der noch 29 grêfstiennen. Op it âlde part 21 en op it nije 8. De âldste stien is fan 1817. Yn 1938 wie de lêste begraffenis.
Yn 1989 waard de stichting *Joodse Begraafplaats Tacozijl* troch in groep Lemsters oprjochte. It doel wie om it tige fertutearzge hôf te renovearjen. De stichting soarget noch altyd foar it ûnderhâld. Ut namme fan eigner it Nederlânsk-Israelitysk Tsjerkgenoatskip wurdt it hôf troch It Fryske Gea beheard. 

Om it âlde begraafplak, ûnderoan de Iselmardyk) fan 0,2 hektare leit in beamwâl. Der steane tsientallen sarken en op in tinkplaat steane de nammen fan trije joadske Lemsters dy't op transport setten binne nei Auschwitz en dêr ombrocht binne. Doe't de âlde hege iperen mantel troch de ypsykte oantaaste wie, is dy rûge en binne der nije beammen plante wêrtroch it tsjerkhôf in opfallend punt yn it platte lânskip wurden is. 

## Sjoch ek
* List fan Joadske begraafplakken yn Fryslân

Ofbyld:Tacozijl Joodse begraafplaats.JPG |*Fan de dyk ôf sjoen
Ofbyld:Tacozijl Joodse begraafplaats-2.JPG |*Monumint 1940 - 1945*
Ofbyld:Tacozijl Joodse begraafplaats-1.JPG |*Tagong*
Ofbyld:Tacozijl Joodse begraafplaats-4.JPG |*Nije gedielte''